Jou Romeo - Afrikaanse Films
Rolverdeling: Ruan Wessels, Elani Dekker, Christopher van der Westhuizen, Ruan Blum, Row-Lean, Pierre Breytenbach, Diaan Lawrenson, Dirk Stoltz
In ’n sportmalskool is Yvette (Elani Dekker), Tyler (Christopher van der Westhuizen) en die dramabrigade ’n piepklein minderheid. Hulle het slegs een doel voor oë: Om Romeo en Juliet in hul matriekjaar op die planke te bring. Die skoolhoof, Meneer Kirby Potgieter (Pierre Breytenbach), het egter ander planne en sny die kuns- en kultuurbegroting vir opgraderings aan die krieket klubhuis. Desperaat om kaartjies te verkoop en sodoende die vertoning te red, besluit Yvette en Tyler om die skool se sportheld en hartebreker, Marko Marais (Ruan Wessels), te oortuig om die rol van Romeo te vertolk. Onverwagse romanse onstaan, maar leuens en ambisie laat Yvette wonder of Marko werklik haar Romeo kan wees. Hengelaar dood aangetref | Maroela Media
Die liggaam van ŉ hengelaar is Sondag naby Kaapstad aangetref.
Volgens Wilfred Solomons-Johannes, woordvoerder van die stad se rampsbestuureenheid, het haaikykers die man se liggaam Saterdag sowat 40 meter van die kus tussen Baileys Cottage en Surfers’ Corner in Muizenberg opgemerk.
“Plaaslike owerhede, die polisie se duikeenheid en die Nasionale Seereddingsinstituut (NSRI) het ŉ volskaalse soektog van stapel gestuur, maar die soektog is Saterdagaand gestaak weens swak sigbaarheid. Die soektog is Sondag hervat en die man se liggaam is omstreeks 10:30 opgespoor,” het Solomons-Johannes gesê.
Die man is intussen uitgeken as die 59-jarige Premduth Parboo van Steenberg. Daar word vermoed dat hy Saterdag deur ŉ golf van die rotse af gespoel is.